Diari Oficial de la Generalitat Valenciana


Sumari del DOGV 4852, del 29-09-2004 (2004/9743)

Notificació per edicte de l'acord d'iniciació, expedient sancionador 028/04 SAN, seguit contra Trans Motbay, SL.
----------------------------------------------------------------------------------------------------------------

### Dades del document

Número de DOGV
:   4852

Data del DOGV
:   29-09-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/9743


Organisme emissor
:   Conselleria de Territori i Habitatge

Tipus de document
:   Anunci

Notificació per edicte de l'acord d'iniciació, expedient sancionador 028/04 SAN, seguit contra Trans Motbay, SL. [2004/X9743]
  
De conformitat amb el que s'ha acordat per aquesta Sotssecretaria, i a l'empara del que disposa l'article 59.5 de la Llei 30/1992, de règim jurídic de les administracions públiques i del procediment administratiu comú, mitjançant el present edicte es notifica a Trans Montbay, SL, amb últim domicili conegut al Camí Vell de Xàtiva núm. 22 d'Ontinyent (València), acord iniciació de data 25 de maig de 2004 dictat per la secretària autonòmica de Territori i Medi Ambient en l'expedient sancionador núm. 028/04 SAN, que s'està tramitant a la Unitat d'Inspecció del Territori d'aquesta Conselleria:
  
Vistes les actuacions prèvies practicades a l'empara de l'article 12 del Reial Decret 1.398/93 de 4 d'agost, pel qual s'aprova el Reglament de procediment per a l'exercici de la potestat sancionadora.
  
Vist que en data 15 de juliol de 2003, notificat en data 17 de juliol, per l'Àrea d'Inspecció Mediambiental d'aquesta Conselleria va ser objecte de requeriment la mercantil Trans Montbay, SL, situada al terme municipal d'Ontinyent, a fi que en el termini d'un mes, el qual finalitzava el 17 d'agost de 2003, aportara la documentació següent:
  
Documents de control i seguiment dels residus generats.
  
Vist que ha transcorregut el termini assenyalat en el requeriment sense que fins a la data haja tingut entrada la documentació requerida, i infringeix el que establix l'art. 69.3 de la Llei 10/2000, de 12 de desembre, de residus de la Comunitat Valenciana.
  
Els referits fets poden constituir una infracció qualificada de greu tipificada en l'art. 73.4 c) de la Llei 10/2000, de 12 de desembre, de residus de la Comunitat Valenciana. La sanció està determinada en l'art. 75, paràgraf 2 b) de la Llei 10/2000, el qual estableix:
  
Les infraccions previstes en aquesta llei poden donar lloc a la imposició de totes o d'algunes de les sancions següents:
  
En el cas d'infraccions greus:
  
Multa de 601,02 a 30.050,61 euros, excepte en els residus perillosos, que és des de 6.010,13 fins a 300.506,05 euros.
  
Revocació de l'autorització o suspensió d'aquesta per un temps de fins a un any, en els supòsits d'infracció tipificades en les lletres a), d), e) i f) de l'art. 73.4.
  
Inhabilitació per a l'exercici de qualsevol de les activitats previstes en la present llei per un període de temps de fins a un any.
  
En el present supòsit la sanció és:
  
Multa de 3.000 € (tres mil euros).
  
Vist que, d'acord amb l'article 78 de la Llei 10/2000, de 12 de desembre, de residus de la Comunitat Valenciana amb independència de la sanció que procedisca l'infractor està obligat a reparar el dany causat i adoptar les mesures necessàries per a restablir l'equilibri mediambiental, que consistirà en l'aportació de la documentació sol·licitada.
  
Tot això sense perjudici del que resulte de la instrucció, i és l'òrgan competent per a la resolució del present expedient la secretària autonòmica de Territori i Medi Ambient, per raó del que disposa l'article 80 paràgraf 1 b) de la Llei 10/2000, de 12 de desembre, de residus de la Comunitat Valenciana, en relació amb l'Ordre de 26 de novembre de 2003 de la Conselleria de Territori i Habitatge, sobre delegació de competències sancionadores, publicada en el DOGV núm. 4656, de 23 de desembre de 2003.
  
A la vista del que disposen els articles 127 a 138 de la Llei 30/92, de 26 de novembre, de règim jurídic de les administracions públiques i del procediment administratiu comú, i el que establix el Reial decret 1.398/93 de 4 d'agost pel qual s'aprova el Reglament de procediment per a l'exercici de la potestat sancionadora, s'acorda:
  
La incoació del corresponent expedient sancionador a la mercantil Trans Montbay, SL, per presumpta infracció de l'article 73.4 c) de la Llei 10/2000, de 12 de desembre, de residus de la Comunitat Valenciana, en relació amb l'article 69.3 de l'esmentada llei, i us signifiquem que d'acord amb el que disposa l'art. 8.1 del RD 1.398/93, pot reconéixer voluntàriament la seua responsabilitat, i en aquest cas es resoldrà el procediment amb la imposició de la sanció que procedisca.
  
Així mateix s'acorda nomenar instructora i secretària de l'expedient sancionador, Amparo Renau Almela i Susana Carrasco Marí respectivament, a les quals se'ls notificarà en forma aquest nomenament, com també als inculpats, de conformitat amb el que establix l'art. 135 de la Llei 30/72 SP-XKF i en l'art. 13.2 del RD 1.398/93, perquè en qualsevol moment del procediment puguen ser objecte de recusació segons el que disposen els arts. 28 i 29 del l'esmentada Llei 30/92, RJ-PAC.
  
Per raó del que establix l'art. 16.1 del RD 1.398/93, us concedim un termini de quinze dies comptadors a partir de l'endemà de la notificació del present acord, perquè aporteu totes les al·legacions, documents o informacions que estimeu convenients, i us signifiquem que si no efectueu al·legacions sobre el contingut de la iniciació del procediment en tal termini, el present acord podrà ser considerat proposta de resolució amb els efectes previstos en els arts. 18 i 19 del RD 1.398/93.
  
De conformitat amb el que disposa l'art. 42, apartat 4, de la Llei 4/99, de 13 de gener, de modificació de la Llei 30/92, de règim jurídic de les administracions públiques i del procediment administratiu comú en relació amb l'apartat 6 de l'art. 20 del Reial Decret 1.398/93, de 4 d'agost, pel qual s'aprova el Reglament per a l'exercici de la potestat sancionadora, el termini per a la resolució i notificació del present procediment és de sis mesos. Transcorregut l'esmentat termini sense haver-se dictat i notificat aquest es produirà la caducitat del procediment conforme al que disposa l'apartat 2 de l'art. 44 de la Llei de règim jurídic.
  
I perquè servisca de notificació a l'interessat mencionat anteriorment, s'expedeix el present edicte.
  
València, 21 de setembre de 2004.- El sotssecretari: Ramón Doménech Doménech.